Молитва при упаду непријатеља
Господе сила, буди с нама, јер другога помоћника у тузи немамо, изван Тебе; Господе сила, помилуј нас.  
Суди, Господе, оне који нам чине зло, обори оне који хоће да нас оборе. 
Узми оружје и штит и устани у помоћ нашу.
Пресвета Богородице, за време живота мога не остави мене, не повери ме суду људском, већ Сама заступи и помилуј ме.
Сву наду полажем на Тебе, Мати Божија, сачувај ме под окриљем Твојим.
Да васкрсне Бог и да се расточе врзи Његови, и да побегну од лица Његовог мрзитељи његови.

   _

Господе Боже сила, Боже спасења нешег, Боже који сам чиниш чудеса, погледај милостиво и снисходљиво на Своје смирене слуге, и чуј нас човекољубљиво, и помилуј. Ево, наши се непријатељи скупише против нас, да нас униште и да разоре светиње наше. И Ти, који све знаш, знаш да су неправедно устали на нас, и да се не можемо одупрети њиховом мноштву, ако нам Ти не помогнеш. И овако грешни и недостојни, кајући се, са сузама Ти се молимо: помози нам Боже, Спаситељу наш, и избави нас ради славе имена Твог, да не би рекли непријатељи наши: гле, оставио их је Бог, и нема Онога ко их избавља и спасава, већ да познају сви народи да си Ти Бог наш а ми деца Твоја, увек заштићавана Твојом влашћу. Покажи нам, Господе, Твоју милост, да би се примениле на нас речи које је Мојсије рекао Израиљу: "Будите одважни, стојте и видећете спасење Господње, јер ће се Господ борити за вас". Дај нам добро знамење, да виде сви који мрзе Православну Веру нашу и нас, да се посраме и смире. О господе Боже, Спаситељу, Снаго и Надо и Заступништво наше, на помени безакоња и неправду народа Твога и не окрени се од нас у гњеву Своме, него милостиво и снисходљиво посети Своје смирене слуге. Дођи нам у помоћ, и разруши лукаве савете оних што нам зло мисле; суди оне који нас вређају и покори оне који се против нас боре; обрати њихову нечисту дрскост у страх и бегство. Опрости грхе онима којима си доделио да у борби положе животе своје за Веру, Краља и Отаџбину, и дај им нераспадљиве венце у дан правњеднога Суда Твог. Јер си Ти Заступник, Победа и Спасење свих оних који се надају у Тебе и Тебе славимо Оца, СИна и Светога Духа, сада и свагда и кроза све векове.  Амин.

Молитве